Monumenta Germaniae Historica

Monumenta Germaniae Historica (ofte forkortet MGH i bibliografier og kildelister) er en omfattende serie av redigerte primærkilder til studiet av Tysklands historie fra slutten av Romerriketa tid til omkring 1500. Den består av både krøniker og arkivmateriale. Trass i navnet dekker serien også viktige kilder om mange lane foruten Tyskland, idet Selskabet for utgivelse av germanske affærer om Middelalderen har medtatt dokumenter fra mange andre områder som har hatt innflytelse på germanske stammer og ledere (heriblant Storbritannia, Polen, Østerrike, Frankrike og Italia).


== Historie ==
Monumenta Germaniae Historica ble opprinnelig grunnlagt i Hannover som en privat utgivelsesforening av den prøyssiske reformist Heinrich Friedrich Karl Freiherr vom Stein i 1819. Den første utgave ble utgitt i 1826. Redaktøren var Georg Heinrich Pertz fra 1826 til 1874. Han ble avløst af Georg Waitz. Mange fremtredende middelalderhistorikere fra Tyskland og senere også andre land sluttet seg til prosjektet med å finne og sammenligne manuskripter og produsere vitenskapelige utgivelser. Mottoet som ble valgt var Sanctus amor patriae dat animum («Hellig klærlighet til fedrelandet gitt ånden») og det forklarer lenken mellom nasjonalromantikken og profesjionelle lærde.
I 1875 ble Monumenta Germaniae Historica etablert som en mer formell institusjon med hovedkvarter i Berlin. Den ble overtatt av staten i 1935 og omdøpt til Reichsinstitut für ältere deutsche Geschichtskunde («Nationalinstitutt for eldre tysk historie»). Dette ble avskaffet i 1945 etter andre verdenskrigs avslutning, men instituttet ble gjenopplivet under det opprinnelige navn med støtte fra tyske institudjoner og Österreichische Akademie der Wissenschaften.Monumenta Germaniae Historica-instituttet har ligget i München siden 1949 og rommer et stort spesialisert bibliotek om middelalderhistorie i Tyskland og Europa. Dette omfatter kirkehistorie samt 130.000 monografier, og omkring 150.000 andre skrifter. Det flyttet til den nåværende adresse i Bayerische Staatsbibliothek i 1967.
Prosjektet fortsetter stadig. I 2004 gjorde Monumenta Germaniae Historica alle sine publikasjoner fra de da seneste 25 år tilgjengelige online ved digital fotoreproduksjon. Det skjedde med støtte fra Deutsche Forschungsgemeinschaft.


== Avdelinger ==
Serien er oppdelt i fem hovedavdelinger; Antiquitates, Diplomata, Epistolae, Leges og Scriptores, med en mindre del om Necrologia. Det er opprettet atskillige underserier, som blant annet omfatter en mer kompakt utgave av alle udgavene til skolebruk (Scriptores in usum scholarum) og en til spesialestudier (MGH Schriften).


== Referanser ==


== Bibliografi ==
Knowles, M. D. (1960). «Presidential Address: Great Historical Enterprises III. The Monumenta Germaniae Historica». Transactions of the Royal Historical Society. 5th ser. 10: 129–150. JSTOR 3678777. doi:10.2307/3678777. Besøkt 12. mars 2014.  Reprinted in Knowles, David (1963). Great Historical Enterprises: problems in monastic history. London: Nelson. s. 63–97. 


== Eksterne lenker ==
2015 list of publications Arkivert 3. mars 2016 hos Wayback Machine.
The MGH homepage
Digital MGH homepage
Monumenta Germaniae Historica on Archive.org